NaiveNeuron/SloPal huggingface dataset:
Pleštinská, Zita, poslankyňa NR SR (2021-05-13):
Pán minister Lengvarský, ďakujem vám za vašu odpoveď na moju otázku, pretože médiá mnohokrát vaše odpovede skresľujú, takže takto sa to, je to lepšie počuť. Doplním svoju otázku o postreh po komunikácii s občanmi a nakoniec položím doplňujúcu otázku. Stretávam sa s veľkými obavami ľudí v súvislosti s očkovaním. Ľudia sú rôznymi hoaxami ovplyvňovaní a domnievajú sa, že očkovanie je pre nich rizikové, pretože majú iné choroby. Ako argument spomínajú cukrovku, srdcovo-cievne problémy, prípadne aj iné onkologické ochorenia. Myslia si, že nemôžu ísť na očkovanie, pretože berú lieky na tlak alebo riedenie krvi. Aj v tejto súvislosti by som chcela pochváliť a odporučiť našim občanom facebookovú stránku ministerstva zdravotníctva, ktorá prináša relevantné informácie a vyvracia mnohé hoaxy na sociálnych sieťach. Moja doplňujúca otázka znie: „Akým spôsobom plánuje ministerstvo zdravotníctva osloviť našich občanov a hlavne takýchto pacientov, aby sa dali zaočkovať čo najskôr.“
Laurenčík, Milan, podpredseda NR SR (2020-12-02):
Ďakujem. Na vaše vystúpenie evidujem jedenásť faktických poznámok. Posledný je pán poslanec Štefan Kuffa. Vážené panie poslankyne, vážení páni poslanci, teraz preruším rokovanie o tomto bode programu a podľa odsúhlasenej, odsúhlasenej zmeny programu pokračujeme v rokovaní 18. schôdze návrhom na voľbu členov Rady pre vysielanie a retransmisiu . Návrh má tlač 339. Prosím predsedu výboru pre kultúru a médiá pána poslanca Kristiána Čekovského, aby návrh uviedol a podal správu o výsledku rokovania výboru. Pán poslanec, nech sa páči, máte slovo.
Marcinková, Vladimíra, poslankyňa NR SR (2024-05-22):
Ďakujem pekne, pán predsedajúci, ja som veľmi rada, že pani poslankyňa Kolíková upozornila na tú politickú nekultúru, ktorú tu pani ministerka predvádza, a to naozaj so všetkou úctou, ale v čase prerokúvania jej návrhu a nemá ani snahu diskutovať s nami a reagovať na predrečníkov. Som rada, že aspoň s vami, pán Danko, má ochotu konzultovať, lebo ja som pani ministerku naozaj ešte nepočula komunikovať žiadnu z tém, ktoré jej prislúchajú a ktoré zásadne menia vlastne priestor kultúry na Slovensku. Tu v pléne tvoriť idey, tvoriť ten svoj nejaký názorový ráz, vždy len príde, prečíta nejaký svoj návrh a potom ďalej nevieme, aké sú jej reakcie na to, čo tu, čo tu prebieha a čo vlastne vyčítame jej návrhom. Minulý týždeň som bola na Rade RTVS, ktorá je verejná, kde môže prísť ktokoľvek a chcela som vedieť, počuť, ako začnú túto radu v čase, keď sa v pléne parlamentu preberá absolútna rekonštrukcia vlastne tejto ustanovizne, tejto inštitúcie, že čo budú vlastne prvé slová predsedu tejto rady. A na moje počudovanie prvé slová predsedu rady boli nepravdy, nejaké konšpirácie o tom, že tam opoziční poslanci prišli nejak organizovane ako puč a neviem čo všetko, kde ja som sa sama rozhodla dve hodiny predtým, že tam zájdem. Čiže veľmi ma to sklamalo a nedozvedela som sa, čo tento orgán vidí a vníma ako problémy v tomto návrhu a už to ma znepokojilo, že už dnes je tá situácia v RTVS taká, že tam naozaj dochádza k limitovaniu slobody slova aj ja som bola toho účasťou, keď mi nedovolili vystúpiť väčšinovým hlasom. A posúva sa ešte ďalej, vidíme to v tomto návrhu, a ja by som si naozaj želala, aby bol aspoň odôvodnený, keď už je tak škodlivý, aby sme mu rozumeli, týmto vašim úvahám.
M. Číž, podpredseda NR SR: (2006-10-24):
Ďalší s faktickou poznámkou je pán Ján Senko.
I. Štefanec, poslanec: (2008-09-16):
Odôvodnenie nasledovné. V súlade s požiadavkou transparentnosti a verejnej kontroly sa zároveň navrhuje, aby poskytovatelia dotácií zverejňovali minimálne v rozsahu ustanovenom zákonom informácie a údaje o žiadateľoch dotácií, výške dotácie a spôsobe a procese ich pridelenia. Dámy a páni, dovolím si vás poprosiť o podporu tohto pozmeňujúceho návrhu. Ďakujem pekne.
Grendel, Gábor, podpredseda NR SR (2021-01-13):
Je všeobecný súhlas? Áno? (Súhlasná reakcia pléna.) V poriadku. Nie? Dobre, takže beriem, že je všeobecný súhlas. A pristúpime k hlasovaniu o programe ako celku. Prosím, prezentujme sa a hlasujme. (Hlasovanie. Ruch v sále a potlesk.) Prítomných 82 poslancov, za 80, proti 1, nezdržal sa nikto, nehlasoval 1 poslanec. Konštatujem, že sme program 22. schôdze Národnej rady schválili. Panie poslankyne, páni poslanci, pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19. Návrh vlády je uverejnený ako tlač 401. Prosím pána podpredsedu vlády Slovenskej republiky Štefana Holého, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19 , tlač 401.)
Pellegrini, Peter, predseda NR SR (2015-04-24):
Pán poslanec Vašečka.
Glváč, Martin, podpredseda NR SR (2019-06-28):
... 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Kéry, Krištúfková, Marosz a Uhrík. Pokračujeme prvým čítaním o návrhu poslanca Mareka Krajčího na vydanie ústavného zákona o rozpočtovaní výdavkov štátu na verejné zdravotníctvo. Návrh ústavného zákona má parlamentnú tlač 1543, návrh na jeho pridelenie na prerokovanie výborom je v rozhodnutí č. 1634. Nech sa páči, pán poslanec Krajčí, uveďte. (Reakcie z pléna.) Nie? Zatiaľ som hovoril ja. A tak, že ale je to, je to trošku tlmené. Nech sa páči. (Rokovanie o návrhu poslanca Národnej rady Slovenskej republiky Mareka Krajčího na vydanie ústavného zákona o rozpočtovaní výdavkov štátu na verejné zdravotníctvo , tlač 1543.)
Kollár, Boris, predseda NR SR (2022-05-03):
Ďakujem pekne. Žiadna faktická poznámka. Vyhlasujem rozpravu za skončenú. Chce k rozprave zaujať stanovisko pani predsedníčka výboru? Nie. Pán spravodajca, chcem vás poprosiť, aby ste určili termín hlasovania o tomto bode.
Mihál, Jozef, poslanec NR SR (2018-05-28):
Ďakujem, pán predseda. Vážené kolegyne, kolegovia, vážená pani predkladateľka, predkladateľky, dovoľte, aby som vystúpil k návrhu poslankýň Národnej rady Slovenskej republiky Lucie Ďuriš Nicholsonovej a Renáty Kaščákovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, čo je tlač 930. V súlade s § 73 zákona o rokovacom poriadku som bol predsedníčkou výboru určený za spravodajcu k tomuto návrhu. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 971 z 10. apríla 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný zákon, predmetný návrh zákona výbory prerokovali do 30 dní a v gestorskom výbore do 32 dní. Prosím, pán predseda, otvorte všeobecnú rozpravu.
P. Hrušovský, predseda NR SR: (2005-06-23):
M. Juščík, poslanec: Ďakujem, pán predseda. Chcem oznámiť všetkým členom výboru pre životné prostredia a ochranu prírody, že po tomto hlasovaní zvolávam výbor do zasadačky. Ďakujem.
P. Hrušovský, predseda NR SR: (2003-07-04):
Pani spoločná spravodajkyňa, ale aj pán navrhovateľ odporúčajú hlasovať o bodoch 1, 2, 3 spoločne. Prosím, prezentujme sa, panie poslankyne, páni poslanci, a hlasujme o podaných pozmeňujúcich a doplňujúcich návrhoch pána poslanca Polku. (Hlasovanie.) 118 prítomných, 8 za návrh, 57 proti, 52 sa zdržalo, 1 nehlasoval. Návrh sme neschválili. Prosím ďalší návrh, pani poslankyňa.
Remišová, Veronika, poslankyňa NR SR (2017-11-28):
Ďakujem. Žiadame, aby Národná rada Slovenskej rady, Slovenskej republiky prijala uznesenie, že zahraničné prejavy najvyšších ústavných činiteľov Slovenskej republiky musia byť v súlade so zahraničnopolitickou orientáciou Slovenska a v súčinnosti s ministerstvom zahraničných vecí. Tento návrh dávame vzhľadom na nedávne vystúpenie druhého najvyššieho ústavného činiteľa v ruskom parlamente. Ďakujem.
J. Figeľ, poslanec: (2003-09-23):
Z. Martináková, podpredsedníčka NR SR: Pán poslanec Brocka má ešte faktickú poznámku.
Jurinová, Erika, poslankyňa NR SR (2017-04-06):
Ďakujem pekne kolegyni, že upozornila aj na tento problém. Alebo to, neni to problém, je to asi pre zariadenie veľmi dobré, že mal toľko, toľko financií k dispozícii. Ja len, ja len poviem, že aj tak som presvedčená o tom, že tie financie nie sú zdrojom takého krytia, že. Predpokladám, že kvôli tomu by minister nenasadzoval svoj krk. Pre porovnanie by som uviedla, že napríklad počas celej, proste ako bol ten Protidrogový fond, napríklad COR centrum Bystrica získalo za celé obdobie dotáciu 5 183 382, Resocializačné stredisko Adam za celú pôsobnosť fondu 3,812 mil. a – počkajte chvíľočku – a zariadenie Čistý deň za rovnaké obdobie 14 mil. Proste je víťazom! Naozaj je víťazom, že dostalo toľkoto financií, a mne je jedno, že či to bolo za vlády, vlády Dzurindu alebo za vlády Fica, proste dostalo, bolo to celé skorumpované a dostali jednoznačne najviac. Sú víťazi. Teraz by som si dovolila niečo prečítať zo zápisníc Protidrogového fondu. Iba, iba jednu časť, že člen rady Protidrogového fondu MUDr. Mário Straka, lekár neštátnej psychiatrickej ambulancie, ktorá je zhodou okolností, teda je zazmluvnený pre Čistý deň, požiadal dotačné zariadenie projektu neziskovej organizácie Čistý deň z Galanty na zriadenie resocializačného strediska na rokovanie rady. Riaditeľ fondu informoval o vyžiadaní doplňujúcich údajov k projektu, ktoré zatiaľ neboli doručené na Protidrogový fond, ako aj o povinnosti správy fondy predložiť projekt na zaujatie stanoviska na vecný, vecný, príslušný rezort. Napríklad... (Prerušenie vystúpenia časomerom.)
Habánik, Jozef, poslanec NR SR (2020-09-22):
Ďakujem pekne za slovo. Diskutovať o osobnosti Alexandra Dubčeka v súvislosti s návrhom zákona, o ktorom rokuje teraz Národná rada Slovenskej republiky, je neprijateľné. Alexander Dubček je významná nielen domáca osobnosť, ale ocenená osobnosť v zahraničí, mnohonásobne. Po Alexandrovi Dubčekovi je pomenovaná univerzita aj námestie, kde sídli Národná rada Slovenskej republiky, toto miesto, kde dnes sedíme, je cena, vláda môže udeliť cenu Alexandra Dubčeka. Svet si pripomína úct... a má úctu k tejto osobnosti. Naviac chcem pripomenúť, že na budúci rok si budeme pripomínať 100. výročie narodenia Alexandra Dubčeka, a dúfam, že aj z pozície Národnej rady Slovenskej republiky si ho budeme vedieť pripomenúť na úrovni, zodpovedne a so všetkou úctou k tejto osobnosti. Preto by som chcel všetkých kolegov vyzvať, aby sme pri návrhu tohto zákona o tejto osobnosti nediskutovali, pretože vôbec tá diskusia sem nemá smerovať k tejto osobnosti. A možnože aj k mnohým ďalším, ktoré sú tu spomínané. Ja som vypichol len túto jednu. Ďakujem.
P. Hrušovský, predseda NR SR: (2005-03-15):
J. Cuper, poslanec: ... takže samozrejme. Pán predsedajúci, neboli ste tu...
Sulík, Richard, predseda NR SR (2011-09-13):
Pán poslanec Číž.
Jurinová, Erika, poslankyňa NR SR (2016-10-11):
Ďakujem pekne. Určite som si ani neprotirečila, lebo sme si s pánom Mihálom neprotirečili, lebo ja som hovorila o niečom inom ako pán Mihál. Ako v tomto kontexte som si istá, že tí, ktorí pracovali dlhé roky, ja neviem, pred rokom 2003 dostávali nízke mzdy, to je pravda, ale chcela som možno poukázať viac na mieru náhrady, ktorá naozaj klesá. Hej, že z 50, z vyše 50 %, ten je pred 10 rokmi, už nepamätám si to presne, dnes sme niekde na 45 %. Áno, však tabuľky, tabuľku..., o kúsok to možnože kleslo. A z posledných tabuliek, ktoré som videla, to bolo úplne jasné, že miera náhrady našich dôchodkov klesá. Takže v tomto duchu, ľudia, ktorí pracovali, dostávajú alebo sú zaradení, bohužiaľ, práve aj do minimálnych dôchodkov, čo je úplne choré. Stále aj s pánom ministrom, keď sme boli, sme rozprávali o tom, že pracovať sa musí oplatiť. A v takejto situácii, keď títo nízkopríjmoví ľudia, ktorí nezarábali, nezarábali až, ja neviem, nejaké horibilné sumy, ale každopádne dnes im vychádza dôchodok nižší ako minimálny dôchodok, si to nezaslúži, lebo podľa nich, podľa mňa, keby si mali vybrať, radšej by boli nezamestnaní v minulosti, ako zarábali takto nízko. Ďakujem.
Mičovský, Ján, poslanec NR SR (2014-07-02):
Ďakujem za slovo. Ďakujem, pán poslanec Martin Fecko, že si pripomenul niečo, čo jasne zaznievalo z tvojich úst, že akýkoľvek spôsob zadržania vody v krajine je vlastne prístupový kód k tomu, aby bilancia vody, aby kolobeh vody v krajine bol zachovaný. A to je naozaj veľká pravda. Tu každý spôsob je dobrý a nemusíme ísť rovno cez tie veľké betonárske zámery, ktoré tu boli spomínané. Ale pekne si pripomenul, že tu existuje lesnícky stav, ktorý má už stáročnú tradíciu v takzvaných HB-čkach hradenia bystrín, keď vieme veľmi citlivo zachytávať vodu na horných tokoch lesných porastov a dokážeme nahradiť veľmi významným a efektívnom spôsobom to, čo sa mnohokrát snažíme druhotne urobiť veľkými priehradami. Ja nehovorím, že veľké priehrady sú a priori vždy zlé, ale to, že sme v posledných desaťročiach zabudli na veľmi dobrú tradíciu zadržiavania vody v lese pomocou hradenia bystrín, že ak voľakedy v minulosti sme dávali na to stovky tisíc, ak nie teda miliónov starých korún, dnes nedávame nič, nulu. Takže tu je možno tiež jedna z vecí, ktorú treba uchopiť, ak chceme urobiť to, čo sme si tu viackrát dnes povedali, zachovať vodný režim tak, aby to úžasné perpetuum mobile produkoval pitnú vodu aj do budúcnosti. Ďakujem.
Grendel, Gábor, podpredseda NR SR (2023-06-13):
Pán poslanec Peter Pollák.
Danko, Andrej, predseda NR SR (2016-09-12):
Ďakujem. Na vystúpenie pána poslanca Borisa Kollára je jedna faktická poznámka, pán poslanec Alojz Baránik. Uzatváram možnosť prihlásenia s faktickými poznámkami. Poprosím, pán poslanec Alojz Baránik.
Bugár, Béla, podpredseda NR SR (2011-07-12):
(Hlasovanie.) Prítomných 142 poslancov, za 78, proti 3, zdržalo sa 61 poslancov. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Predpokladám, že pán poslanec Viskupič nie. Vyhlasujem rozpravu za skončenú. Nech sa páči, pani spravodajkyňa, záverečné hlasovanie.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 139 prítomných, 115 za, 22 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom, ako aj o určení gestorského výboru, ako aj určení lehoty na jeho prerokovanie. Nech sa páči, pán spravodajca.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 127 poslancov, za 89, proti 9, zdržalo sa 28, nehlasoval 1. Konštatujem, že sme tento návrh schválili a tým sme vyčerpali nateraz všetko hlasovanie.
Danko, Andrej, predseda NR SR (2018-05-23):
Na vystúpenie pána poslanca jedna faktická.
Laurenčík, Milan, podpredseda NR SR (2022-03-17):
Na faktickú poznámku bude reagovať pán poslanec Marian Kotleba, nech sa páči.
Figeľ, Ján, podpredseda NR SR (2013-02-05):
Ďakujem pekne. Ďalším prihláseným do rozpravy v poradí je pán Juraj Blanár. Nech sa páči.
Richter, Ján, minister práce, sociálnych vecí a rodiny SR (2019-12-04):
Budem veľmi stručný. Páni, veľmi rád zareagujem v prvom, resp. druhom čítaní, lebo vy ste sa pustili už do obsahu, my tu riešime skrátené konanie. V úvode, respektíve tá, tá dôvodová správa jasne hovorí, v čom môžu byť ohrozené základné ľudské práva, ktoré sú garantované ústavou. Preto je to skrátené konanie a ešte aj jeden pragmatický dôvod. My sme rok a pol pripravovali spoločne s ministerstvom zdravotníctva spolu so stratifikáciou aj druhú časť, ktorá hovorí o dlhodobom zdravotno-sociálnom zabezpečení. Súčasťou toho mali byť aj tieto nové, by som povedal, príplatky, hlavne to veľké ošetrovné. Vzhľadom na to, že táto, tento materiál je rizikový, možno ohrozený, máme veľký záujem, aby od 1. januára minimálne tá oblasť tých nových príspevkov pre rodiny, ktoré to potrebujú, bola aktuálna a platná. A myslím, že toto by ste mali pochopiť aj vy. Ďakujem.
Pavelka, Radoslav, poslanec NR SR (2019-10-23):
Ďakujem pekne. Vážené pani poslankyne, páni poslanci, pán predsedajúci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1697). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní v gestorskom výbore a do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
R. Madej, poslanec: (2006-12-06):
Ďalej sa týmto návrhom zákona vymedzuje a spresňuje množstvo legislatívnotechnických zmien. Ide o úpravy, ktoré reagujú na zákon o sociálnoprávnej ochrane, sociálnej kuratele a o zmene a doplnení niektorých zákonov pod č. 305/2005 Z. z., ktoré neboli v rámci tohto zákona, hoci boli potrebne upravené. Vzhľadom na to, že v spoločnej správe prešlo niekoľko pozmeňujúcich návrhov z gestorského výboru, prosím o podporu týchto pozmeňujúcich návrhov, ktoré spresňujú a skvalitňujú predmetný návrh zákona. Ďakujem pekne.
M. Číž, podpredseda NR SR: (2008-10-30):
Konštatujem, že tento návrh sme neschválili.
Číž, Miroslav, podpredseda NR SR (2015-09-17):
Ďakujem pekne. Chcem teda poďakovať za veľkorysosť opozícii, za súhlas s tým mojím drobným omeškaním.Pán Lipšic, boli nepochybne časy, keď viesť s vami polemiku malo zmysel. Nepochybne také časy boli. Takže dovoľte len niekoľko poznámok, koľko možno stihnem, teraz povedať. Schránkové firmy sú súčasťou nášho ekonomického života, odkedy sme vstúpili do Európskej únie, pán Lipšic, a to už je dosť sakramentsky dávno. Sú súčasťou neoliberálneho prostredia, Washingtonského konsenzu aj. A absolútnou dvojičkou schránkových firiem sú daňové raje. Aký je boj v Európskej únii proti týmto fenoménom a akú má on históriu, všetci ľudia asi nevedia v tejto sále, ale, bohužiaľ, ani v republike, preto môžete prísť a vyprávať tieto veci, ktoré vyprávate. Je obrovská kritika k ďalším fenoménom, ako je s. r. o., ľudia, ktorí obchodujú, ale neručia za nič svojím majetkom. A dochádza tam k celému radu pochybení tohto typu. A ani sa nepokúšame v tomto smere vyriešiť tieto otázky. A nepochybne by mohla byť širšia diskusia na túto tému na odbornej úrovni zaujímavá, pán Lipšic, v tom to je. Ja som vám citoval jednu zásadnú vec. Takže skúsme ju porovnať s tým, čo ste vy teraz povedali. Jednou samostatnou kapitolou tu je zrejmý nesúlad návrhu s európskymi smernicami, ktoré zakazujú obmedzovanie prístupu firiem iných členských krajín. Nakoľko vás rešpektujem ako právnika, že veľmi dobre viete, čo to znamená a s akými problémami ten národný štát pri vlastnej legislatíve sa musí stretnúť, aké riziká to prináša, to, čo ste povedali, je bohapustý čistý politický len canc, odpustite mi to slovo. Ale neriešite túto vec. Čiže vediete len politickú ostrú konfrontáciu a už sa ani nesnažíte vecne riešiť problémy, ktoré máme k dispozícii na stole.
Richter, Ján, poslanec NR SR (2021-11-03):
Ďakujem za slovo, vážený pán predsedajúci. Vážení členovia vlády, vážené panie poslankyne, páni poslanci, v apríli minulého roku (ruch v sále, zaznenie gongu) sa ministerstvo práce, sociálnych vecí a rodiny stalo nositeľom programu prvej pomoci prakticky jediného systémového kompenzačného mechanizmu tejto vlády na záchranu ekonomiky aj zamestnanosti na Slovensku, ktorý reagoval na masívne obmedzenia prevádzok a ďalšie nie vždy múdre, opodstatnené a primerané opatrenia vlády. Celý tento systém de facto nastavilo ministerstvo práce a jeho minister Milan Krajniak, pričom napríklad jeho návrh konkrétnych výšok pomoci v rámci jednotlivých opatrení mu schvaľovala vláda Slovenskej republiky. (Sústavný ruch v sále. Prerušenie vystúpenia predsedajúcim.)
Podmanický, Ján, poslanec NR SR (2019-09-13):
22. 10. 2010, 18.59 Kočner: „Zajtra môžem až o desiatej. Daj vedieť. Ďakujem.“ Sulík, mimochodom, pán poslanec Baránik, pán poslanec zo SaS, pán poslanec Baránik, pán Sulík je predseda politickej strany SaS, vtedy bol predseda parlamentu. (Reakcia z pléna.) Ja vám len chcem doplniť vaše (reakcia z pléna), ja vám len chcem doplniť vaše informácie, tak tento pán predseda strany SaS odpovedal pánovi Kočnerovi. Sulík: „OK, ráno napíšem.“ Kočner: „Teraz mi žena povedala, že cez víkend máme maliarov, takže lepšie by bolo v nedeľu večer.“ Sulík: „V nedeľu večer máme Republikovú radu. Dám vedieť, kde by sme sa mohli stretnúť.“ A teraz je to dôležité, pán poslanec. Kočner hovorí: „Bohužiaľ, mám informácie na môjho priateľa Juraja Drobu.“ Nie je to náhodou poslanec, bývalý poslanec za SaS a súčasný predseda Bratislavského samosprávneho kraja za vašu stranu, pán Baránik? „Zisťujem okolo toho viac,“ pokračuje Kočner, ale hnedáci to veľmi taja, ale ja to zistím, na to môžeš vziať jed. Ďuro je môj priateľ a majiteľ apartmánu v Residence hoteli“ a tak ďalej. Pán poslanec Baránik, koho priateľ je Marian Kočner?
V. Veteška, podpredseda NR SR: (2005-03-18):
D. Štrofová, poslankyňa: Čím skôr ma necháte dorozprávať, tým skôr môžete hlasovať, páni kolegovia. Takže poprosím naozaj o trošku úcty. Takže Južný Kaukaz, strednú Áziu som spomenula. Chýba mi tu tá hospodárska oblasť. Naviac, v materiáli samotnom sa uznáva, priznáva to, že nastal istý pokles v hospodárskych vzťahoch, čo je veľká škoda. Čo sa týka Indie, myslím si opäť, diplomacia by sa mala tomuto regiónu tiež venovať. Viem, že sú isté strategické a... (Neustály ruch v sále.)
Bugár, Béla, podpredseda NR SR (2010-10-21):
Ďakujem, ďalej je prihlásená do interpelácií poslankyňa Tkáčová. Nech sa páči, máte slovo.
M. Číž, podpredseda NR SR: (2008-06-19):
(Hlasovanie.) Prítomných 126 poslancov, za návrh 119 poslancov, zdržalo sa 7 poslancov. Konštatujem, že sme navrhované uznesenie schválili. Ďakujem pekne, pán poslanec. Teraz, vážené kolegyne, kolegovia, nasleduje hlasovanie v prvom čítaní o návrhu poslancov Národnej rady Slovenskej republiky Ivana Mikloša a Pavla Freša na vydanie zákona, ktorým sa mení zákon č. 326/2005 Z. z. o lesoch v znení neskorších predpisov , tak ako je to uvedené v tlači 660. Slovo má pán poslanec Lebocký Tibor z výboru pre pôdohospodárstvo, životné prostredie a ochranu prírody. A prosím vás, aby hlasovanie viedol. Prvé hlasovanie.
Hrnčiar, Andrej, podpredseda NR SR (2016-10-20):
Pán poslanec Pčolinský.
Štefunko, Ivan, poslanec NR SR (2023-11-15):
Ďakujem veľmi pekne. Ďakujem Michalovi Trubanovi, ktorý spomínal dôležitosť inovatívnej ekonomiky na Slovensku. A pre mnohých, ktorí stratili pozornosť, lebo si povedali, že to je len pre nejakých startupistov a pre ľudí, ktorí sa zaoberajú nejakými počítačovými firmami a apkami a tak ďalej, by som chcel pripomenúť, že to nie je len o tom. Je to o inovatívnosti podnikania ako takého. Slovensko za posledných 15 rokov sa prepadlo podľa včerajšieho global innovation ranking na 45. miesto. Pred nami sú krajiny, samozrejme, ako Estónsko, Česko, 31. miesto Slovinsko, Litva, Lotyšsko, Maďarsko, dokonca aj Bulharsko a Poľsko. To znamená, že znova, po 12 rokoch vládnutia SMER-u a troch rokoch predošlej vlády, teda po 15 rokoch, sa Slovensko v inovatívnosti prepadlo na 45. miesto. To znamená znova dve veci, stadiaľto odchádzajú mladí ľudia, lebo chcú sa zamestnávať v inovatívnych firmách v zahraničí, a nikto tu neprichádza, lebo, samozrejme, sme proti cudzím firmám alebo cudzím ľuďom. To znamená, že Slovensko prestane mať budúcnosť. V programovom vyhlásení vlády som strašne, strašne málo čítal o tom, ako vyriešime lákanie nových talentov a ako podporíme inovatívnosť slovenského priemyslu. Veľmi rád by som počul predstaviteľov vlády, ako to tu budú chcieť riešiť. (Potlesk.)
Hort, Milan, podpredseda NR SR (2011-09-13):
Pán poslanec Ľuboš Martinák ako posledný.
Drábiková, Lucia, poslankyňa NR SR (2021-06-24):
V dnešnej rozprave pán poslanec Ján Richter podal procedurálny návrh, a to vrátiť návrh zákona navrhovateľom na dopracovanie. Pán predsedajúci, dajte, prosím, hlasovať najskôr o tomto procedurálnom návrhu. (Ruch v sále.)
Suja, Miroslav, poslanec NR SR (2022-03-23):
Ďakujem za slovo, pán predsedajúci. Pán poslanec Kollár, ruku na srdce, koľkokrát ste tu sedel večer pred devätnástou? Kedy ste tak bol pred devätnástou večer, nie po devätnástej, nie, pred devätnástou. Tak veľakrát nás tu sedí tak päť, šesť. Neni tu kolega Šefčík, ten by to vedel potvrdiť. Piati, šiesti tu bežne sedíme, to znamená, že ešte môžeme byť radi, týchto osemnásť je celkom, celkom, celkom dobre. Ja budem rád, keď vás tu takto pred siedmou častejšie uvidím a môžeme tie počty spoločne navýšiť, aby sme zbytočne nevykrikovali, že ja sám raz prídem a vy v pléne. A druhá vec, som veľmi rád, že si to s pánom poslancom Dostálom vysvetlíte a zareagujete na neho, že čo je poloprázdne a poloplné.
Figeľ, Ján, podpredseda NR SR (2013-05-16):
Ďalším rečníkom, ďakujem, prihláseným do rozpravy je Ľubomír Galko. Nech sa páči.
Grendel, Gábor, podpredseda NR SR (2021-06-18):
Ďakujem, pán poslanec. Teraz vystúpi pán poslanec Peter Pollák.
Mojš, Milan, poslanec NR SR (2019-06-21):
Ďakujem. O tomto návrhu budeme hlasovať v utorok o jedenástej.
P. Hrušovský, podpredseda NR SR: (2002-07-11):
Páni poslanci, prerušujem rokovanie do 14.00 hodiny. (Prerušenie rokovania o 11.46 hodine.) J. Migaš, predseda NR SR: Vážené pani poslankyne, vážení páni poslanci, otváram bod programu hodina otázok . Chcem pripomenúť, že v rokovaní o tomto bode programu budeme postupovať podľa príslušných ustanovení zákona o rokovacom poriadku. Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Vyžrebované poradie otázok bolo oznámené na vývesnej tabuli pred rokovacou sálou. Pripomínam, že na otázky poslancov, ktorí sú neprítomní v rokovacej sále, sa neodpovedá. Pani poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedu vlády Pála Csákyho, ktorého prosím, aby oznámil, ktorých členov vlády určil, že budú odpovedať na otázky za neprítomných členov, prípadne bude za nich odpovedať sám. Nech sa páči, pán podpredseda vlády.
A. Belousovová, podpredsedníčka NR SR: (2007-10-19):
Ďalej v rozprave vystúpi pán poslanec Tarčák a po ňom vystúpi pani poslankyňa Žitňanská.
Karahuta, Jaroslav, poslanec NR SR (2023-06-20):
Teraz, pán predsedajúci, dajte, prosím, hlasovať o pripomienkach prezidentky spoločne.
T. Cabaj, podpredseda NR SR: (2009-06-24):
Vážené panie poslankyne, poslanci, budeme pokračovať v rokovaní. Poprosím poverenú overovateľku, aby oznámila výsledky volieb.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 133, za 54, proti 4 a zdržalo sa 73 poslancov, 2 nehlasovali. Návrh nebol schválený.
Mizík, Stanislav, poslanec NR SR (2021-12-03):
Ďakujem za slovo. Pán Tomáš, dobre ste pripomenuli tú šialenú lotériu. K nej by som dodal len jedno. Provokatér Gyimesi a provokatér Matovič to uvádzali. Varovali sme, že je to absolútna sprostosť a nezodpovednosť. Ale hlasovacie automaty vládnej koalície to odhlasovali. Bola to vtedy šialená šou jedného muža. Ale teraz to nebude šou jedného muža. Bude to šou jedného vydieračského výpalníka. Chýba mu už len hrubá zlatá reťaz, adidasky tepláky, pištoľ Magnum a Pumy tenisky. Aj teraz poslanci varujú, ale to je ako bojovať proti búrke a lejaku fénom na sušenie. Ďakujem.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141, za 95, proti 24, zdržalo sa 21, nehlasoval 1. Konštatujem, že Národná rada sa uzniesla, že tento návrh ústavného zákona prerokuje v druhom čítaní.
Pellegrini Peter, predseda NR SR (2023-12-12):
Poprosím vás, kolegovia, kolegyne, o kľud, nech skončíme dôstojne tieto faktické a potom budete mať priestor opustiť rokovaciu sálu. Počkajte ešte chvíľočku.
Viskupič, Jozef, poslanec NR SR (2012-09-25):
Ďakujem. Štefan, možno som čakal, že tak ako sme sa bavili, aj tu pani profesorka sa ma pýta možno v duchu tom, keď sa tu niekto pýta na to, že z akej krajiny sme, tak ja sa opýtam, že z akej sme to planéty, keď chceme zakazovaním v absolvovaní jednej vzdelanostnej skúške, ktorá vedie k nadobudnutiu vodičáku, riešiť motiváciu ľudí ukončovať svoje vzdelanie. Z akej sme to nie krajiny, z akej sme to planéty, že zákazmi ideme riešiť to, aby si ľudia dokončili základné vzdelanie? Ja sa pýtam, kde existuje teda možnosť ukončenia vzdelania ľudí, ktorí vychádzajú zo základných škôl, lebo dva-trikrát prepadli a v tomto návrhu nevidím jeden riadok na to, že tí ľudia si majú možnosť ukončiť základné vzdelanie alebo štát zabezpečí to, že základné vzdelanie nadobudnú nejakou inou formou. Skrátenou alebo nejakými ďalšími vecami. Ak skutočne tu predkladateľovi ide o to, že budeme sa zaoberať o kvalifikovanosť pracovnej sily. Kvalifikovanosť pracovnej sily nezabezpečíme zákazmi. Bohužiaľ, to tak je. A keď už sa blížime ku koncu tejto debaty, tak keď sa pýtame, z akej krajiny sme a kde to žijeme, ja sa pýtam, kde žije predkladateľ, na akej planéte? Ďakujem.
Danko, Andrej, podpredseda NR SR (2024-04-17):
Ďakujem. Na vystúpenie pani poslankyne jedna faktická. Pani poslankyňa Petrík, nech sa páči.
Laššáková, Jana, podpredsedníčka NR SR (2013-03-13):
Pán poslanec Raši, nech sa páči.
Glváč, Martin, podpredseda NR SR (2017-10-11):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Dostál.
Valocký, Jozef, poslanec NR SR (2021-12-09):
Ďakujem pekne, pán podpredseda. Vlastne neviem ani, ako mám začať. Pán bývalý minister Krajčí tu hovoril o tom, že on niečo pripravil, on niečo urobil, 25 rokov sa tu neurobilo nič a v podstate je to všetko jeho zásluha. Pán bývalý minister, však si nevykopal ani jednu jamu na postavenie ani jednoho pavilónu. Ak áno, tak mi povedz kde. Ja si ťa pamätám ako opozičného politika, keď si hovoril, že keď budú dlhé čakacie doby, čo, čo uznal aj pán poslanec Šefčík, že jeho mama musela ísť do šiestej nemocnice. No kde sú tie Rakúska? Kde je to, keď si ty bol ministrom? Čo tu chválite? O čom hovoríte? Už ste dva roky pri moci, nevykopali ste ani jednu jamu! Ja tým nechcem povedať, že v minulosti bolo všetko dobré, ale nechváľte sa tu ako malé deti. Minister tu predložil nejaký návrh, ktorý bude o rok, o dva realizovaný, hovoríme o ambulantnej starostlivosti, špecializovanej ambulantnej starostlivosti, ja neviem, chlapci, či viete, o čom hovoríte. Áno? Mňa to mrzí. Ďakujem pekne.
Laššáková, Jana, podpredsedníčka NR SR (2015-04-22):
Pán poslanec Kéry, nech sa páči.
Huba, Mikuláš, poslanec NR SR (2014-09-12):
Ďakujem pekne, pán kolega Lebocký. Nerobí mi problém zdôrazniť, že ten prieskum ste iniciovali vy. Ale zase povedzme si pravdu, ako by to asi dopadlo, keby ho inicioval nejaký opozičný poslanec. Máme s tým svoje skúsenosti. Ja som sa snažil neprihrievať si nijako polievočku tým, že som povedal, že to zloženie bolo naprieč politickým spektrom, a myslím si, že uznáte, že aj opoziční poslanci sa aktívne zúčastnili nielen toho prieskumu, ale aj formulácie záverov z neho. Ale teraz k podstate veci. Ide o to, čo táto novela, ktorú som ocenil vo všeobecnosti, prinesie v praxi, ak ju prijmeme v predloženej podobe. Čomu to reálne zabráni a komu to reálne pomôže. Je to celé myslené ako určitá poistka proti používaniu kyanidovej metódy niekedy v budúcnosti a na niektorom dosiaľ neznámom mieste, alebo to skutočne zabráni používaniu kyanidovej metódy v súvislosti s plánovanou ťažbou, resp. úpravou zlata pri Detve a Kremnici? Inými slovami, položme si otázku: Môžu odo dňa, kedy nadobudne tento predložený návrh zákona účinnosť, občania Kremnice, Detvy, Dúbrav a ďalších dotknutých sídiel spokojne spávať a nebáť sa o svoje zdravie a majetok alebo nie? Viem, že metóda, aby sa aj vlk nažral, aj ovca ostala celá, je na Slovensku populárna. Ale bolo by férové občanom povedať, na čom naozaj sú a čo môžu v skorej budúcnosti očakávať. A podľa možností povedať im to už dnes a nie až po komunálnych či parlamentných voľbách. Ďakujem pekne.
Hrnčiar, Andrej, podpredseda NR SR (2016-10-19):
Ďakujem. Ďalšou vystupujúcou v rozprave je pani poslankyňa Shahzad.
Zmajkovičová, Renáta, podpredsedníčka NR SR (2013-10-29):
Pán poslanec Fecko.
Blanár, Juraj, podpredseda NR SR (2023-02-16):
Prezentujte sa a hlasujte o pozmeňujúcom návrhu pána poslanca Svrčeka. (Hlasovanie.) Prítomných 128 poslancov, za hlasovalo 69, proti boli 12, zdržalo sa 47, hlasovali všetci. Konštatujem, že pozmeňujúci návrh pána Svrčeka bol schválený. Nech sa páči.
M. Belásová, poslankyňa: (2007-05-10):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 18. júna 2007 a gestorský výbor v lehote do 19. júna 2007.
Petrík, Simona, poslankyňa NR SR (2019-02-12):
Ďakujem pekne, pán predsedajúci. Takže s malou prestávkou pokračujeme v našom súbore opatrení, teda antibyrokratických opatrení. V skratke poviem jednou vetou, tento návrh zákona má umožniť mladým ľuďom po dovŕšení 15 rokov a skončení povinnej školskej dochádzky, aby mohli nastúpiť na brigádu práve v tom lete, keď skončia vyučovanie a skončia túto dochádzku. Toľko na úvod a opäť sa hlásim prvá do rozpravy, aby som návrh bližšie uviedla. Ďakujem.
Košútová, Magda, poslankyňa NR SR (2014-04-01):
Ďakujem pekne. Pán predseda, dajte teraz hlasovať o bode č. 1 prvého pozmeňujúceho návrhu.
Danko, Andrej, podpredseda NR SR (2023-11-28):
Pán poslanec Podmanický.
Jurík, Beáta, poslankyňa NR SR (2024-05-22):
Ďakujem za slovo. No už som nechcela reagovať, ale tou poslednou vetou ste ma tak trochu vyzvali, lebo áno, ten akt bude síce platiť až od roku 2025, ale to je práve to, čo som hovorila, že členské štáty nemôžu už teraz, keď vieme, že takýto akt máme schválený, tak prijímať na národnej úrovni zákony, ktoré by išli v rozpore s týmto aktom. Napriek tomu, že vstúpi do platnosti až o rok. Pretože o tom je práve aj ten princíp lojality a spolupráce, že jednoducho zaväzuje tie členské štáty rešpektovať to, na čom už sa dohodli. Pretože inač by to bolo veľmi ľahké, uznáte, že na niečom sa dohodneme na európskej úrovni a potom nejaký štát si povie, že fú, tak ešte mám teraz dva roky, kým to vstúpi do platnosti, tak rýchlo idem poprijímať zákony, ktoré budú absolútne, ktoré pôjdu opačným smerom, alebo teda ktoré budú v rozpore. Čiže ten zákon síce nadobudne platnosť až v roku 2025, ale my napriek tomu nemôžme ani teraz v – čo sme? – máj 2024, prijať zákon, ktorý je v tak príkrom rozpore s týmto aktom, ako je tento zákon o STVR. To sú jednoducho európske pravidlá a vravím, na nich participujeme aj my, nie je to prvýkrát, čo sme v takejto situácii, takže verím, že navrhovateľ ešte tento zákon stiahne, aby sme sa opäť nevystavili tým sankciám, tak ako je to v prípade tých ostatných zákonov, ktoré tu, žiaľ, na pôde slovenského parlamentu schvaľujeme, teda schvaľuje ich vládna väčšina v rozpore s právom EÚ a bude nás to stáť európske peniaze. To je, ja, mne to ani hlava neberie, že takéto veci robíme, Keď viete, že európske právo nás k niečomu zaväzuje. Ďakujem.
Šeliga, Juraj, podpredseda NR SR (2020-11-26):
Ďakujem pekne, pán minister. Pán poslanec, chcete sa dopýtať? Nie. Ďakujem pekne. Ďakujem, pán minister, lebo ďalšia, pardon, ale ďalšia...
Záhumenský, Marian, poslanec NR SR (2012-07-26):
Ďakujem pekne. Pán Simon, v ničom ma neprekvapilo tvoje vystúpenie. Žlčovité, jedovaté sliny, ktoré vypúšťaš voči poľnohospodárom, jasne naznačujú, že tvoj trend nenávisti voči poľnohospodárom je zrejmý, a myslím si, že ak toto počuli poľnohospodári, tak sa im dvíhal žalúdok. Obzvlášť v tvojom ponímaní, lebo ak si myslíš, že nevznikajú hospodárske škody, tak priemer je nejaké číslo, ale sú lokality, ktoré sú vážne poškodené, kde vzniká skutočne existencia fariem, aby farmy prežili a ak tam štát nezasiahne, tak príde obrovské množstvo ľudí o prácu a poľnohospodári skončia svoju činnosť, a myslím si, že to vieš, len tvoja nenávisť voči poľnohospodárom je tak veľká, že si neodpustíš, aby si kedykoľvek mohol voči nim zaútočiť. No a k tým exaktným metódam skúmania – sme boli svedkami pri povodniach v roku 2010 a ich odškodnení, ktoré si ty sám modeloval, kde boli odškodnení tí farmári, ktorí škody nemali, a tí, ktorí mali pozemky zaplavené vodou, tak tvoje snímky ukazovali, že nemali žiadne škody, pritom fotografie jasne preukazujú a myslím si, že poľnohospodári, ak toto počúvajú, tak to nemôžu ani zniesť, proste nedostali ani cent odškodnenia, do dneška sa boria s dlhmi, ktoré si spôsobili vtedy, lebo nielen ten rok bol, keď stratili peniaze pri záplavách, ale aj následne ďalší rok, keď nezaložili úrodu, a tvoje odškodnenie bolo také, že si sa na nich vykašľal. Toto je tvoj postoj k poľnohospodárom a k škodám a tu chceš predstavovať verejnosti a snemovni, že nevznikajú škody, lebo priemer vychádza nejaký. To je tvoj priemer. Ja sa pozriem na tie čísla, kde v tých regiónoch, kde sucho bolo a kde tie zrážky boli skutočne veľmi nízke v tomto roku, extrémne nízke, tak dochádza k existenčným záležitostiam pre tie firmy a tých ľudí, aby udržali svoju prácu. A myslím si, že je úloha štátu, aby v takýchto situáciách pomohol. Ďakujem.
Danko Andrej, podpredseda NR SR (2024-02-27):
Čo ste vy rozprávali?
Suja, Miroslav, poslanec NR SR (2020-04-07):
Ďakujem za slovo, pán predsedajúci. Pán poslanec Ňarjaš, váš kolega hovoril, že pri úrokoch ide o pár euro, že úroky sú pár euro. No nemyslím si, že aj na spotrebných úveroch, ktoré tvoria tiež dosť veľkú časť, jej ide o pár euro. Vy hovoríte, že banky by mohli zarábať aspoň trochu na úrokoch, a keď nie, znelo to ako vyhrážka, že nám zvýšia poplatky alebo si vymyslia nejaké iné poplatky. Mali by sme si uvedomiť jednu vec, kolegovia, že my by sme mali slúžiť ľuďom, a nie bankám. A keď banky vykazujú zisk na úrokoch cez viac ako 1 mld., tak tých pár miliónov euro ich isto nezabije. Komu slúžime? Slúžime bankám alebo ľuďom? Ďakujem, pán poslanec.
Laurenčík, Milan, podpredseda NR SR (2022-02-22):
Prosím, pán poslanec, nevyjadrujte sa vulgárne.
Hrušovský, Pavol, podpredseda NR SR (2011-09-07):
Pani poslankyňa Žitňanská.
B. Bugár, podpredseda NR SR: (2004-06-24):
(Hlasovanie.) Prítomných 136, za návrh 131, hlasovania sa zdržalo 5. Tento bod sme schválili. Nech sa páči.
Blahová, Natália, poslankyňa NR SR (2017-02-09):
Ďakujem. Rovnako by som chcela poďakovať váženej pani kolegyni za jej príspevok a možno by som chcela doplniť, že realita je možno ešte horšia, než vyskúmala pani ombudsmanka vo svojej správe, pretože musela sa odvolávať len na tie zdroje, ktoré sú preverené. My však vieme prostredníctvom novinárov, že bolo zistené, že nielenže táto jedna matko-riaditeľko-konateľka mala na starosti štyri malé bábätká, ale že dokonca ani ona ich nemala na starosti, pretože v jej domácnosti sa striedali dámy, ktoré – ona povedala –, že sú profesionálne matky, avšak boli normálnymi vychoškami, ktoré by sa mali starať o deti, čo sú staršie ako šesť rokov, nie ako bábätká ročné. Čiže ona úplne porušovala, ona urobila jednoducho výnimku pre jej detský domov, v ktorom nie je treba dodržiavať zákony. A zasa ten papalášizmus len preto, že jej matka, ktorá priamo v tomto dome býva, zabezpečí to, aby to nebolo preukázateľné. To je naozaj hyenizmus, s ktorým sa stretávame, to je hyenizmus, pretože tieto prepojenia naozaj evokujú už myšlienky na nejaký mafiánsky štát, keď si niekto vie zabezpečiť, aby mohol beztrestne nedodržiavať zákon. Ďakujem pekne.
Ježík, Jozef, poslanec NR SR (2015-03-17):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Osuský, Peter, poslanec NR SR (2015-05-26):
Ďakujem za slovo. No pravda je, že mňa pri celkom očakávateľnej a aj právne nepochybne relevantnej debate o ústavnosti a protiústavnosti zaráža jedna vec, ak sa ja v akejsi spoločenskej špičke alebo po spoločenskom podujatí budem vracať z posedenia s kamarátmi a vycikám sa na ten múr, kde „rozžal zore Stalingrad“ na Námestí SNP, tak možno u seba budem mať 50 eur a budem môcť byť na základe akýchsi pravidiel hry pokutovaný. Pre mňa, aj keď som len doktor medicíny, je totálna ústavná nerovnosť, ak existuje občan Slovenskej republiky, ktorý za také isté ocikanie toho istého miesta nebude tak postihnutý ako ja. To je ústavná nerovnosť. To znamená, že z môjho pohľadu, tak ako povedal kolega Hlina, nie je posvätná krava ústava, tobôž nie Ústava Slovenskej republiky. Ak ma pamäť neklame, tak keď sme po prijatí ústavy Mečiarom a všetkými tými hrdými chlapcami, ktorí ju nosili so šerpami opretú o brucho, sa v roku 1998 stali väčšinou v parlamente, tak sme v tej ústave, myslím, urobili 98 zmien, asi po piatich rokoch. To popri tendencii k zmenám v americkej ústave nastane v roku 4292. To znamená, že tá naša ústava ozaj zniesla korekcie. Mali sme vtedy ich spočítané a ešte 31 ich neprešlo vďaka SDĽ, ktoré boli tiež veľmi potrebné, pretože pre mňa, si dovolím povedať, bol nebohý Ernest Valko autoritou, aby sme verili jeho názoru na Mečiarovu ústavu (a Gašparovičovu). Tým chcem povedať, že ak je to tak, ako hovoríte, ja vám plne verím. Tak hor sa na ústavu.
Pčolinský, Peter, podpredseda NR SR (2023-06-21):
S reakciou na faktické – pán poslanec Dostál.
Hajko, Jozef, poslanec NR SR (2023-12-18):
Ďakujem za slovo. Pán poslanec spomínal, že aký vplyv bude mať navrhovaný zákon na zamestnanosť v štátnej správe, poviem všeobecne vo verejnej správe. Ja chcem poukázať na to, že tento návrh je v podstate v kolízii s ďalším návrhom zákona, ktorý je takisto dôležitý, a to je zákon o štátnom rozpočte alebo rozpočte verejnej správy na budúci rok, a poviem prečo. Vzniká tu nové ministerstvo cestovného ruchu a športu, zároveň si uvedomme, že na spravovanie eurofondov máme dve ministerstvá vo vláde, takže už to samo hovorí o nejakej prezamestnanosti, ale ja prečítam, čo hovorí návrh rozpočtu verejnej správy. V návrhu rozpočtu verejnej správy na rok 2024 bolo zohľadnené aj viazanie výdavkov rozpočtových a príspevkových organizácií, kapitol štátneho rozpočtu realizované v rámci konsolidačných opatrení v rozsahu 5 % viazania osobných výdavkov štátnych zamestnancov v štátnozamestnaneckom pomere a zamestnancov pri výkone práce vo verejnom záujme s určitými výnimkami. Nuž. A na druhej strane v tomto istom materiáli, to znamená v návrhu rozpočtu verejnej správy na budúci rok, sa hovorí síce tiež o tomto, teda hovorí sa o tomto päťpercentnom viazaní výdavkov na štátnych zamestnancov, ale sa konštatuje, že v ústrednej správe pôjde budúci rok počet zamestnancov hore takmer o štyritisíc. To znamená, viažeme a zároveň zviažeme výdavky na zamestnancov a zároveň zvyšujeme počet zamestnancov. Hovorím vyslovene iba o počet, počtu zamestnancov v štátnej správe. Takže toto je kolízia, toto je vážna kolízia, ktorú dúfam, budeme riešiť pri návrhu rozpočtu verejnej správy.
Kuffa, Štefan, poslanec NR SR (2013-05-31):
Ja len krátko k tým exekútorom. Aby sa odstránil ten stav, na ktorý občania naozaj dlhodobo poukazujú, naňho, máme s tým skúsenosti každý aj osobne, aby to bolo vyvážené a primerané a spravodlivé. Lebo v podstate toto by malo byť predmetom exekútora. A nemôže to byť tak, že tá pohľadávka vymáhaná, ktorá je, hej, a tá odmena exekútora je oveľa vyššia, niekoľkonásobne prevyšujúca. Nemôže sa to ešte ktosi skrývať v tejto krajine a mať nadpráva a správať sa ešte oficiálne akoby taký výpalník a úžerník, čo by som to až tak nazval. Tak ja len toľko k tým exekútorom. Túto druhú časť navrhovaného zákona teda vítam, že je tuná, a chcel by som ju podporiť, ak by hlasovaním sa to dalo rozdeliť, aby som mohol. Lebo ja s tou prvou časťou mám teda osobný problém, čo sa týka tej aktivácie, pretože istým spôsobom pácha sa násilie. A práve keď je to v tých marginalizovaných skupinách, segregovaných skupinách, veľakrát títo mladí ľudia vidia, ako tí ich rodičia dlhodobo nepracujú, sú dlhodobo nezamestnaní, sú v problémoch, a teraz odrazu otec chodí do práce, a keď sa to dieťa teda pýta, že prečo robia a jak teda práca má byť testom. Tak ako to kolega Kaník spomínal, že tá rodina naozaj je prioritnou. Samozrejme, že je prioritná aj v tomto dávať príklad, že ten otec vstáva do práce preto, lebo je zamestnaný a prináša teda aj ten objem finančný, teda ekonomicky zabezpečuje tú rodinu, aby práca u toho dieťaťa nebola vnímaná ako nejaký trest, aha, otec musí ísť za trest do práce. Však dobre, aj keď ten mladý človek vystrojil lotrovinu, ale aby nebol takýto človek trestaný prácou.
Brixi, Otto, poslanec NR SR (2013-03-20):
Ďakujem pekne, pán predseda. Pán kolega Mičovský, ešte raz veľmi pekne ďakujem za veľmi odborný a vecný príspevok do diskusie. Ja len, čisto technicky vzato, chcem podotknúť, že prenos toho lesného reprodukčného materiálu sa bude uskutočňovať aj v nadväznosti na pripravovanú vyhlášku ministerstva pôdohospodárstva, tak ako ste to vo svojom pozmeňujúcom návrhu vy navrhli, a je možno, že jednoduchšie a technicky do budúcna ľahšie meniť vyhlášku, ako meniť konkrétne ustanovenia zákona aj s prihliadnutím na rôzne tie ekologické kalamity a katastrofy, ktoré sa na Slovensku, žiaľ, teda aj v tomto období uskutočňujú. Ďakujem pekne.
Klus, Martin, poslanec NR SR (2016-06-21):
Vážený pán predsedajúci, vážené dámy, vážení páni, dovoľte mi ako jeden z navrhovateľov zákona povedať pár slov o tom, čo nás viedlo k tomu, že sme tento návrh pre vás pripravili. (Ruch v sále a prerušenie vystúpenia predsedajúcim.)